## Obvezatne upute br. XI

### NN 8/1993 (23.1.1993.), Obvezatne upute br. XI

# IZBORNA KOMISIJA REPUBLIKE HRVATSKE

Na temelju članka 31. stavak 2. Zakona o izborima zastupnika u Sabor
Republike Hrvatske ("Narodne novine", br. 22/92, 27/92 i 1/93)
Izborna komisija Republike Hrvatske donosi

## OBVEZATNE UPUTE BR. XI -

### Rok i način dostave izbornog materijala

1. Kad birački odbor utvrdi rezultate glasovanja na biračkom mjestu
dana 7. veljače 1993. godine, zapisnik o svom radu s ostalim izbornim materijalom
za izbore zastupnikau Županijski dom Sabora Republike Hrvatske dužan je
dostaviti županijskoj izbornoj komisiji najkasnije u roku od 12 sati od
sata zatvaranja birališta, dakle, najkasnije do 7:00 sati 8. veljače 1993.
godine.

2. Birački odbori na biračkim mjestima na kojima glasuju birači na službi
u oružanim snagama Republike Hrvatske i osobe lišene slobode, nakon što
utvrde rezultate glasovanja zapisnik o svom radu s ostalim izbornim materijalom
za izbor zastupnika u Županijski dom Sabora Republike Hrvatske (jer oni
glasuju samo za zastupnike a ne i za članove predstavničkih tijela jedinica
lokalne samouprave) dostavit će županijskoj izbornoj komisiji, koja će
potom zbrojiti rezultate glasovanja za svaku županiju posebno, te pribrojiti
glasove birača sa prebivalištem u svojoj županiji rezultatima glasovanja
u toj županiji, dok će rezultate glasovanja za druge županije dostaviti
Izbornoj komisiji Republike Hrvatske.

3. Kako birački odbori na pomorskim i riječnim brodovima Hrvatske trgovačke
mornarice koji se zateknu na dan izbora izvan granica Republike Hrvatske,
u pravilu, nisu u mogućnosti dostaviti u određeno vrijeme izborni materijal
županijskim izbornim komisijama, to će ti birački odbori najkraćim podesnim
putem (telefax, telegram, radio-veza i dr.) o rezultatu glasovanja na brodovima
obavijestiti upravu poduzeća - vlasnika broda koji će te rezultate dostaviti
županijskoj izbornoj komisiji, koja će potom zbrojiti rezultate glasovanja
za svaku županiju posebno, te pribrojiti glasove birača sa prebivalištem
u svojoj županiji rezultatima glasovanja u toj županiji, dok će rezultate
glasovanja za druge županije dostaviti Izbornoj komisiji Republike Hrvatske.

4. Kad birački odbor utvrdi rezultate glasovanja na biračkom mjestu
dana 7. veljače 1993. godine, zapisnik o svom radu s ostalim izbornim materijalom
za izbore članova predstavničkih tijela jedinice lokalne samouprave (općinsko
odnosno gradsko vijeće, kotarska skupština, županijska skupština i Skupština
grada Zagreba) dužan je dostaviti nadležnoj općinskoj, gradskoj i kotarskoj
izbornoj komisiji najkasnije u roku od 12 sati od sata zatvaranja birališta,
dakle najkasnije do 7:00 sati 8. veljače 1993

5. Općinske izborne komisije odnosno gradske izborne komisije dostavit
će rezultate glasovanja za izbor zastupnika županijske skupštine na svom
području nadležnoj županijskoj izbornoj komisiji zajedno sa zapisnikom
o svom radu i zapisnicima o radu biračkih odbora te sa izvodima iz popisa
birača na način i u roku koji im odredi Županijska izborna komisija (članak
50. stavak 2. Zakona o izborirna članova predstavničkih tijela jedinica
lokalne samouprave i uprave).

6. Nadležna županijska izborna komisija zbrojit će rezultate glasovanja
za izbor zastupnika u Županijski dom Sabora Republike Hrvatske na biračkim
mjestima na svom području najkasnije u roku od 24 sata od sata zatvaranja
birališta, dakle, najkasnije do 19:00 sali 8. veljače 1993 godine.

7. Županijska izborna komisija dostavit će rezultate glasovanja za izbor
zastupnika u Županijski dom Sabora Republike Hrvatske na svom području
Izbornoj komisiji Republike Hrvatske zajedno sa zapisnikom o svom radu
i zapisnicima o radu biračkih odbora, te sa izvodima iz popisabirača najkasnije
do 12:00 sati 9. veljače 1993. godine.

8. Izborni materijal iz točke 7. ovih Obvezatnih uputa dužan je Izbornoj
komisiji Republike Hrvatske neposredno predati predsjednik, član ili zamjenik
predsjednika odnosno člana županijske izborne komisije.

Klasa: 013-01/92-01/08

Urbroj: 56605/93-107

Zagreb, 21. siječnja 1993.

Predsjednik

**Milan Vuković, v. r.**

Uputa, NN 8/1993-91